Foto: Reuters/Yuri Maltsev KXDR temir yo‘llar vaziri o‘rinbosari Kim Yun Xekning ma’lum qilishicha, Pxenyan temir yo‘llarni birlashtirish bo‘yicha Seul bilan kelib olish niyatida. Bu haqda RIA «Novosti» xabar bermoqda. «Hozirgi kunda biz Shimoliy va Janubiy Koreyaning temir yo‘llarini birlashtirishga harakat qilmoqdamiz, bu juda muhim loyiha hisoblanadi hamda bu loyiha yakunda amalga oshirilishi uchun maksimal sharoitlarni ta’minlash kerak», - dedi u. O‘z navbatida, KXDR Temir yo‘llari vazirligining tashqi aloqalar departamenti direktori o‘rinbosari Kim Chan Sik ma’lum qilishicha, Pxenyan va Seul temir yo‘llarini birlashtirish loyihasini Moskva bilan hamkorlikda rivojlantiradi. Eslatib o‘tamiz, avvalroq Tramp Rossiyaga bormoqchi bo‘lgan Kim Chen Indan maktub olgandi.